**LIETUVIŲ KALBOS OLIMPIADOS TAUTINIŲ MAŽUMŲ MOKYKLŲ MOKINIAMS KŪRYBINĖ UŽDUOTIS**

Namų darbas — kūrybinė užduotis. Galite rinktis iš 2 temų.

Ištraukos iš Kristijono Donelaičio kūrinio „Metai“.

1. **Ko žmogus gali pasimokyti iš gamtos?**

Į paukščius žiūrėk! Viens prastą kirminą kramto,

O kitsai, stokodams grūdo, gnyba žolelę.

Juk ir jie kasmets, mus atlankyt sukeliavę,

Kūdą vis ir alkstantį pavasarį randa;

O vei, todėl tikt nei viens niekados nesiskundžia.

(Pavasario linksmybės, 147–151)

*kūdą – liesą, varganą*

*O vei – O va; o štai*

Taigi matai, taip paukščiams, taip ir mums pasidaro,

Irgi be vargo būt negal nei viens šime sviete.

(Pavasario linksmybės, 346–347)

*šiame sviete – šiame pasaulyje*

1. **Jaunystė – kvailystė: ar tikrai taip yra?**

„Rods, – tarė Pričkus, – jauns žmogus durnai dūkinėdams

Nei sidabras gyvs stikle mudriai šokinėja

Ir per daug durnuodams sau iškadą padaro.

(Pavasario linksmybės, 294–296)

*durnai dūkinėdmas – kvailai dūkdamas*

*sidabras gyvs – gyvsidabris*

*durnuodams – kvailiodamas*

*iškadą – žalos*

**Kiekvienas mokinys parengia ne ilgesnį kaip 5 minučių trukmės namų darbą: vaizdelį, laišką, interviu, miniatiūrą ir pan.**

Pastaba: būtina remtis pateiktomis ištraukomis.